**DĖL LEIDIMO SAVIVALDYBĖS ADMINISTRACIJOS DIREKTORIUI SKIRTI VIENKARTINĘ PAŠALPĄ A. K.**

2018 m. spalio 31 d. Nr. T-

Panevėžys

Vadovaudamasi Lietuvos Respublikos vietos savivaldos įstatymo 18 straipsnio 1 dalimi, Piniginės socialinės paramos teikimo tvarkos aprašo, patvirtinto Panevėžio rajono savivaldybės tarybos 2018 m. rugpjūčio 30 d. sprendimu Nr. T-155 „Dėl Piniginės socialinės paramos teikimo tvarkos aprašo patvirtinimo“, 53.6 papunkčiu, Panevėžio rajono savivaldybės taryba n u s p r e n d ž i a:

Leisti Savivaldybės administracijos direktoriui skirti 80 BSI dydžio vienkartinę pašalpą A. K., gim. (duomenys neskelbtini), gyv. Panevėžio r. sav., Naujamiesčio sen., Naujamiesčio k.,
Pušyno g. 2-1.

Virginija Savickienė

2018-10-22

**PANEVĖŽIO RAJONO SAVIVALDYBĖS ADMINISTRACIJOS**

**SOCIALINĖS PARAMOS SKYRIUS**

Panevėžio rajono savivaldybės tarybai

**AIŠKINAMASIS RAŠTAS DĖL SPRENDIMO „DĖL LEIDIMO SAVIVALDYBĖS ADMINISTRACIJOS DIREKTORIUI SKIRTI VIENKARTINĘ
PAŠALPĄ A. K.“ PROJEKTO**

2018 m. spalio 19 d.

Panevėžys

 **Projekto rengimą paskatinusios priežastys.**

 2018 m. rugpjūčio 14 d. gautas A. K., gyv. Panevėžio r. sav., Naujamiesčio sen., Naujamiesčio k., Pušyno g. 2-1, prašymas dėl lėšų grąžinimo už savivaldybės socialinio būsto kapitalinį remontą.

**Projekto rengimo esmė ir tikslai.**

Piniginės socialinės paramos teikimo tvarkos aprašo, patvirtinto Panevėžio rajono savivaldybės tarybos 2018 m. rugpjūčio 30 d. sprendimu Nr. T-155 „Dėl Piniginės socialinės paramos teikimo tvarkos aprašo patvirtinimo“ 53.6 papunktyje nurodyta, kad skiriant vienkartinę pašalpą ypatingais Apraše nenumatytais atvejais iki 80 BSI, turi būti Savivaldybės tarybos sprendimas, leidžiantis Savivaldybės administracijos direktoriui skirti tokią vienkartinę pašalpą.

A. K. 2013 m. vasario 28 d. sudarė sutartį dėl savivaldybės būsto nuomos, jam buvo suteiktas socialinis būstas, kuriame reikėjo remonto. Remontą jis atliko savo lėšomis: įdėjo langus, duris, suremontavo šildymo sistemą, vandentiekio ir nuotekų sistemas ir kt. Už įvairius remonto darbus jis sumokėjo nemažą sumą. Nuo 2017 m. sausio mėnesio labai pablogėjo A. K. sveikata, jam nustatytas 20 % darbingumo lygis ir specialusis nuolatinės slaugos poreikis, jam reikia nuolat važiuoti pas gydytojus į Vilniaus ir Kauno klinikas, jo gaunamų pajamų nebeužtenka pragyvenimui ir vaistams, todėl jis prašo grąžinti jam lėšas, kurias sumokėjo už remontą.

Sprendimo projektu siūloma leisti Savivaldybės administracijos direktoriui skirti A. K. vienkartinę pašalpą esant ypatingam atvejui 80 BSI.

 **Sprendimo priėmimo būtinybė ir laukiami pozityvūs rezultatai.**

 Priėmus sprendimą bus skirta vienkartinė pašalpa.

 **Galimos neigiamos pasekmės priėmus projektą, kokių priemonių reikėtų imtis, kad tokių pasekmių būtų išvengta.**

Neigiamų pasekmių nenumatoma.

 **Kokius galiojančius teisės aktus būtina pakeisti ar panaikinti, priėmus teikiamą projektą.**

 Nėra.

 **Reikiami paskaičiavimai, išlaidų sąmatos bei finansavimo šaltiniai, reikalingi sprendimui įgyvendinti**

Sprendimas įgyvendinamas iš savivaldybės biudžeto lėšų, papildomų lėšų nereikės.

 Sprendimo projektui nereikalingas antikorupcinis vertinimas.

Skyriaus vedėja Virginija Savickienė